jkorsvik/nowiki_second_scrape_merged huggingface dataset:
Tore Li

Tore Li (født 1. januar 1959) er norsk statsviter og forskningspolitisk historiker. 
I 2012 forsvarte Li sin avhandling for dr.philos-graden ved Universitetet i Oslo over temaet «Korporativt og storskalert gjennombrudd - Amerikanske, vesttyske og norske statsmakters engasjement i naturvitenskapelig og teknologisk forskning 1940-1965». Tore Li har i det meste av sitt yrkesliv arbeidet med forskningspolitiske spørsmål, først som saksbehandler i Kunnskapsdepartementet fra 1987 til 1989 og fra 1992 til 1996, og i Næringsdepartementet fra 1989 til 1990. Li var vitenskapsråd ved Norges ambassade i Washington fra 1996 til 2000. Fra 2000 til 2020 arbeidet Li i Næringslivets Hovedorganisasjon med ansvar for forskningspolitiske spørsmål. I dag bruker Tore Li det meste av sin tid på forfattervirksomhet. Tore Li er medlem av Norges Tekniske Vitenskapsakademi (NTVA).   
Tore Li var politisk rådgiver for kulturminister Åse Kleveland fra 1990 til 1992.


== Bibliografi ==
2001 FoU-politikk i USA - systemer, trender og utfordringer  ISBN 82-12-01518-1
2012 Korporativt og storskalert gjennombrudd - Amerikanske, vesttyske og norske statsmakters engasjement i naturvitenskapelig og teknologisk forskning 1940-1965  ISSN 1501-3991 Elektronisk tilgjengelig på https://www.duo.uio.no/discover
2017 Government & Research - The Evolution of Involvement in Europe and the United States  ISBN 1977940730  ISBN 978-197794073
2019 Forskning og teknologi for fedrelandet - Nasjonal prestisje som drivkraft for myndighetenes engasjement i forskning og utvikling ISBN 978-82-300-1920-7
2023 Finn Lied - Motstandsmann og samfunnsbygger, Aschehoug Forlag, ISBN 978-82-03-39414-0


== Referanser ==


== Eksterne lenker ==
(no) Tore Li hos Norsk senter for forskningsdata
Alphonse Areola

Alphonse Francis Areola (født 27. februar 1993) er en fransk fotballspiller som spiller for den engelske klubben West Ham United FCBegge hans foreldre kommer fra Filippinene.


== Landslaget ==
Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2.I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.Han ble tatt ut i Frankrikes tropp til VM i fotball 2022 i Qatar.


== Referanser ==


== Eksterne lenker ==
(en) Alphonse Areola – FIFA 
(en) Alphonse Areola – UEFA 
(fr) Alphonse Areola – LÉquipe 
(en) Alphonse Areola – Transfermarkt 
(en) Alphonse Areola – national-football-teams.com 
(en) Alphonse Areola – WorldFootball.net 
(en) Alphonse Areola – Soccerbase.com 
(en) Alphonse Areola – FootballDatabase.eu 
(en) Alphonse Areola – Soccerway 
(en) Alphonse Areola – EU-Football.info
Pytheini

Pytheini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Små til middelsstore (12-20 millimeter) trebukker. Slektene Brounopsis og Pempsamacra er brune eller gråbrunt-spraglete mens slekten Obrida er blankt svarte med et lyst tverrbånd på vingene.


== Utbredelse ==
Slekten Brounopsis er utbredt på Sørøya, New Zealand og den eneste arten i slekten Hadimus på Madagaskar. Alle de øvrige artene lever i Australia.


== Systematisk inndeling ==
Slektslisten følger . Artene i stammen Certallini blir noen ganger plassert i Pytheini. 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Pytheini Lacordaire, 1869
Slekten Brachytria Newman, 1840  - 8 arter, Australia:
Brachytria angulata McKeown, 1938
Brachytria centralis Pascoe, 1863
Brachytria discopunctata McKeown, 1938
Brachytria gulosa Newman, 1840
Brachytria occidentalis McKeown, 1938
Brachytria picta Waterhouse, 1877
Brachytria thoracica Van de Poll, 1887
Brachytria varia Waterhouse, 1877
Slekten Brounopsis Blair, 1937  - 5 arter, New Zealand:
Brounopsis concolora Wang & Lu, 2013
Brounopsis dietzi Wang & Lu, 2013
Brounopsis gourlayi Wang & Lu, 2013
Brounopsis hudsoni Blair, 1937
Brounopsis nigrifacta Wang & Lu, 2013
Slekten Hadimus Fairmaire, 1889  - én art, Madagaskar:
Hadimus cartalloides Fairmaire, 1889
Slekten Obrida White, 1846  - to arter, Australia:
Obrida comata Pascoe, 1863
Obrida fascialis (White, 1846)
Slekten Omophoena Pascoe, 1864  - to arter, Australia:
Omophoena kruesleri Pascoe, 1864
Omophoena taeniata Pascoe, 1866
Slekten Pempsamacra Newman, 1838  - 6 arter, Australia, kan også plasseres i Certallini:
Pempsamacra argentata Pascoe, 1888
Pempsamacra carteri McKeown, 1942
Pempsamacra condita Pascoe, 1888
Pempsamacra dispersa Newman, 1842
Pempsamacra pygmaea Newman, 1851
Pempsamacra tillides Newman, 1838
Slekten Pytheus Newman, 1840  - 4 arter, Australia:
Pytheus castaneus McKeown, 1942
Pytheus erosus (MacLeay, 1826)
Pytheus jugosus Newman, 1840
Pytheus pulcherrimus (Pascoe, 1859)
Slekten Titurius Pascoe, 1875 - 3 arter, Australia:
Titurius calcaratus Pascoe, 1875
Titurius intonsodorsalis McKeown, 1942
Titurius salebrosus McKeown, 1942


== Referanser ==


== Kilder ==
Bauwens, Joe (2014)  Four new species of Longhorn Beetles from South Island, New Zealand. Om Wang & Lu 2013
Katalog med utbredelsesdata Arkivert 5. mars 2016 hos Wayback Machine.
Cerambycidae of the World - Pytheini


== Eksterne lenker ==
(en) Pytheini hos NCBI 
(en) Kategori:Pytheini – bilder, video eller lyd på Wikimedia Commons 
Pytheini – detaljert informasjon på Wikispecies 
Bilde av Obrida fascialis
Bilde av Obrida fascialis
Mikael Noguchi

Mikael Noguchi (født 1976) er en 3D-artist, videospillutvikler og illustratør. 
Noguchi er selvlært. Han har utdannelse i tegning form og farge fra videregående skole. Det var først i 2001 han begynte med illustrasjon på et profesjonelt nivå. Sammen med Øyvind Holen har han fått Fagbokprisen av Kulturdepartementet i 2009 og SPROING-prisen 2012 for tegneserien Drabant. Han var nominert til Gullruten 2018 i klassen beste grafisk design / VFX sammen med Hans Lukas Hansen og Åsmund Hasli for Takin' Ova.


== Bibliografi ==
Han har illustrert flere bøker:
2007 - Dager jeg har glemt
2009 - HIPHOP
2010 - Hiphop faktaløve
2012 - Drabant volum 1
2013 - Veien mot nord
2014 - Drabant volum 2


== Referanser ==


== Eksterne lenker ==
Offisiell hjemmeside
Tegneseriens dag

Tegneseriens dag ble stiftet i Norge av Norsk Tegneserieforum i 2005, og er en offisiell markering som feires første lørdag i mai.
I USA kalles dagen Free Comic Book Day og har vært markert siden 2002. I USA gir de bort gratis tegneserier i et ønske å få flere til å lese tegneserier. I Norge brukes dagen hovedsakelig for å øke oppmerksomheten rundt tegneserier som en kunstnerisk og litterær uttrykksform. Det har tidligere vært laget et gratisblad i regi av NTF i 2005 og 2006, hvor det i tillegg er holdt foredrag og utstillinger på folkebibliotek og skoler.


== Historie ==
I 2005 ble det trykket et spesialnummer i 20 000 eksemplarer av Bobla 2/05 Det er typisk norsk å lese tegneserier. Inkludert dette ble det holdt arrangementer i Bergen, Brandbu, Oslo, Sarpsborg og Trondheim. Veletablerte skapere tegnet og hadde foredrag, paneldebatter, intervjuer, signering, quiz, utstillinger, og mer. I 2006 trykte NTF igjen et spesialnummer 2/06 i 15 000 eksemplarer av tegneserieskriftet Bobla Klassikerne kommer. Det ble holdt arrangementer i Bergen, Brandbu, Bærum, Oslo, Kristiansand, Sarpsborg, Stavanger og Trondheim.
I senere tid har det ikke vært utgitt egne spesialnummer eller plakater med fokus på dagen, men det har vært arrangementer i regi av biblioteker landet rundt og Tegneseriemuseet i Brandbu og Oslo hvor de framhever litteratursjangeren og hvor tegnere lager en hel tegneserie ved bruk på maks 24 timer.


== Referanser ==


== Eksterne lenker ==
Offisiell hjemmeside Arkivert 13. juni 2021 hos Wayback Machine.
Baard Enoksen

Baard Henrik Enoksen (født 1966) er en norsk forfatter fra Oslo.
I 1994 ble han og illustratør Siri Dokken tildelt SPROING-prisen for tegneserien, «Kongens Mann».


== Bibliografi ==
1994: «Kongens Mann»


== Referanser ==
Skriv deg, Jesus, på mitt hjerte

«Skriv deg, Jesus, på mitt hjerte» er en salme av den danske biskop og salmedikter Thomas Kingo. Den er forfattet i 1689. Melodien er fra 1400-tallet med ukjent opphav, men gjengitt hos Louis Bourgeois 1551. Samme melodi brukes også for salmen «Jesus, dine dybe vunder».


== Teksten ==


=== Dansk tekst ===
(I bearbeidet form fra 1844)


=== Norsk oversettelse ===


== Melodi ==
Melodien til salmen fra Genève-psalteret.


== Salmen er publisert i ==
Norsk Salmebok, nr. 597
Norsk salmebok 2013, nr. 339
Den Danske Salmebog, nr. 208


== Innspillinger (i utvalg) ==
Sveinung Hølmebakk med akkompagnatør Paul Leithaug: Min salmeskatt, Lynor 2002.


== Referanser ==


== Eksterne lenker ==
Orgelresitasjon av melodien
Dansk innspilling med sang, opptak 10. november 2013
Jean-Christophe Bahebeck

Jean-Christophe Bahebeck (født 1. mai 1993) er en franskfødt fransk-kamerunsk fotballspiller som spiller for den bolivianske klubben Club Atlético Palmaflor.
Hans eldre halvbror, Rosère Manguélé, spiller for klubben FC Chambly.


== Referanser ==


== Eksterne lenker ==
(en) Jean-Christophe Bahebeck – FIFA 
(en) Jean-Christophe Bahebeck – UEFA 
(fr) Jean-Christophe Bahebeck – Ligue de Football Professionnel 
(fr) Jean-Christophe Bahebeck – LÉquipe 
(en) Jean-Christophe Bahebeck – Transfermarkt 
(en) Jean-Christophe Bahebeck – WorldFootball.net 
(en) Jean-Christophe Bahebeck – Soccerbase.com 
(en) Jean-Christophe Bahebeck – FootballDatabase.eu 
(en) Jean-Christophe Bahebeck – Soccerway 
(en) Jean-Christophe Bahebeck – PlaymakerStats.com
Studentlekene i Norge

Studentlekene i Norge (SL) er en årlig samling av studentmesterskap og studentcuper i et utvalg av idretter, og er Norges største studentidrettsfestival. Lekene tildeles av Norges Studentidrettsforbund (NSI) til studen­tidrettslag tilknyttet universiteter og høgskoler i hele landet. Studentlekene ble først arrangert av NTNUI i Trondheim i 1999, og har blitt arrangert årlig siden 2010. Vinnere av studentmesterskapene får tittelen «norsk studentmester» og blir kvalifisert til student-EM dersom det arrangeres.


== Tidligere leker ==
1999: Trondheim
2003: Trondheim
2010: Trondheim
2011: Bergen, oktober
2012: Bergen, 10.-14. oktober
2013: Trondheim, 20.-24. februar
2014: Bergen, 8.-12. oktober
2015: Trondheim, 18.-21. februar
2016: Tromsø 24.-28. februar
2016: Bergen 12.-16. oktober
2017: Trondheim 22.-26. februar
2017: Sogndal 11-15. oktober
2018: Tromsø 1-04. mars
2018: Bergen 10-14. oktober
2019: Trondheim
2020: Tromsø


== Idretter ==
Det arrangeres konkurranser både innen lagidretter og individuelle idretter. På de første studentlekene i 1999 var det 800 deltakere fra ti ulike idretter, mens det i 2015 ble satt rekord med over 2200 deltagere  i 21 forskjellige grener. Det har for eksempel vært arrangert studentleker for:
Amerikansk fotball
Badminton
Basketball
Bordtennis
Futsal
Håndball
Innebandy
Lacrosse
Langrenn
Orientering
Roing
Rugby
Squash
Svømming
Tennis
Volleyball


== Referanser ==


== Se også ==
Norges Studentidrettsforbund
Universiaden
Carl Emil Doepler

Carl Emil Doepler (1824–1905) var en tysk maler, illustratør og kostymedesigner. Han kreerte kostymene til Richard Wagners opera Der Ring des Nibelungen, fremført under Bayreuther Festspiele i 1876.Hans sønn, Emil Doepler, ble også kunstner.


== Referanser ==

Simek, Rudolf (2007) translated by Angela Hall. Dictionary of Northern Mythology. D.S. Brewer ISBN 0-85991-513-1


== Eksterne lenker ==
Illustrations for Nordisch-Germanische Götter und Helden by Wilhelm Wägner and Jakob Nover, 1882.
Selected Costume Designs for the premiere performance of Richard Wagner's Der Ring des Nibelingen
Bloody Beach

Bloody Beach er et band fra Bergen. Bandet ble startet i 2007 og består av Arne Håkon Tjelle (vokal), Chris Holm (bass og vokal), Anders Winsents (gitar), Kim Åge Furuhaug (trommer) og Erlend Alm Lerstad (synth). Flere av bandets medlemmer er kjent fra andre bergensband som Young Dreams og The Alexandria Quartet. Bandets musikk kan beskrives som en blanding av psykedelisk rock, dub og pop.


== Historie ==
Bloody Beach slapp sin første EP, Bonanza, til gratis nedlasting i 2010. Tittelsporet «Bonanza» ble kåret til Ukas Urørt av NRK P3 og bandet ble nominert til Urørtfinalen samme år. Låten «Bonanza» er brukt i vignetten til musikkprogrammet Lydverket på NRK. Våren 2011 ga bandet ut syvtommeren Quembo Que på Tellé Records.Siden 2010 har Bloody Beach spilt på en rekke festivaler, blant annet by:Larm, Øyafestivalen, Roskildefestivalen og South by Southwest i Texas. Bandet har også turnert i Spania, Tyskland, Nederland og England.Våren 2014 slapp bandet sitt debutalbum Bloody Beach Pirate Radio Presents på labelet Nabovarsel. Albumet mottok gode kritikker, blant annet i Dagbladet, VG, Bergens Tidende og Bergensavisen. Bandets andre album ventes i 2016.


== Diskografi ==
2014 – Bloody Beach Pirate Radio Presents (Album)
2011 – Quembo Que (7")
2010 – Bonanza (EP)


== Medlemmer ==
Arne Håkon Tjelle (vokal)
Chris Holm (bass og vokal)
Anders Winsents (gitar)
Kim Åge Furuhaug (trommer)
Erlend Alm Lerstad (synth)


== Referanser ==


== Eksterne lenker ==
Offisiell nettside
Bloody Beach på Facebook
Bloody Beach på iTunes
Bloody Beach på Spotify
Bloody Beach på Soundcloud
Sankebarn

Sankebarn var foreldreløse, fattige eller trengende barn som ble tatt inn og oppfostret av familier i det skandinaviske romanifolk, uten at båndene til barnets biologiske familie nødvendigvis ble brutt. Ifølge skikk og bruk hos norske og svenske tatere, skulle sankebarn oppdras med samme omsorg og kjærlighet som ens egne barn. De ble regnet som en del av sankeforeldrenes familie, og hadde krav på lik og rettferdig behandling i søskenflokken. De ble ikke alltid adoptert gjennom offentlig rettsvesen, og skulle helst gjenforenes med sin biologiske familie om og når de biologiske foreldrene var i stand til det. Barn fra vanskeligstilte romanifamilier kunne tas inn som sankebarn hos sine egne slektninger, det være seg besteforeldre, onkler og tanter, eller foreldrenes søskenbarn. Det forekom også at romanifamilier tok seg av fattige eller foreldreløse sankebarn fra fastboende familier i det norske og/eller svenske storsamfunnet.Den legendariske taterhøvdingen Stor-Johan og hans kone, Lena Ulrikke Stålberg, tok til seg 7 eller 8 sankebarn (de fleste var barn av slektninger), i tillegg til at de oppfostret ti egne barn.


== Referanser ==
Emil Doepler

Emil Doepler «den yngre» (født 29. oktober 1855 i München, død 21. desember 1922 i Berlin) var en tysk jugendstilillustratør, dekorativ kunstner og lærer. Han var sønn av maleren Carl Emil Doepler.


== Arbeid ==
Rikspresident Friedrich Ebert kunngjorde at Doeplers tegning skulle være det offisielle tyske riksvåpenet, den 11. november 1919, etter regjeringens beslutning.

I 1928 erstattet det nye Reichswappen (Riksvåpen), tegnet av Tobias Schwab (1887–1967) Doeplers. Doeplers design fungerte deretter som et riksskjold, og var dermed kun til begrenset bruk, som på regjeringens kjøretøyer. I 1949 innførte den nye regjeringen i Vest-Tyskland igjen Doeplers tegning som riksskjold.


== Referanser ==


== Kilder ==
Aynsley, Jeremy (2000). Graphic Design in Germany: 1890-1945. University of California Press. ISBN 0-520-22796-4
Simek, Rudolf (2007) translated by Angela Hall. Dictionary of Northern Mythology. D.S. Brewer ISBN 0-85991-513-1


== Eksterne lenker ==
Illustrations from Walhall: Die Götterwelt der Germanen by Wilhelm Ranisch, 1905
Ken Williams

Ken Williams  (født 30. oktober 1954) er en pensjonert spillutvikler og gründer. Han grunnla On-line Systems som ble Sierra Entertainment sammen med sin kone, Roberta Williams. Paret var viktige for utviklingen av eventyrspill for datamaskiner.


== Liv og yrke ==
Ken Williams ble ferdig på skolen ett år for tidlig og begynte å studere fysikk da han var 16år. Han gjorde det dårlig som student, og brukte «for mye» av tiden med kjæresten fra skolen, Roberta. Han og Roberta giftet seg 4. november 1972, da han var 18 år og 5 dager, og han forlot studiene og lærte seg programmering for raskere å få seg en jobb og forsørge familien. Som student hadde han hatt tilgang til skolens mainframe-datamaskin, og han fullførte et ni måneders kurs ved Control Data Institute i Los Angeles som best i klassen.
Fra 1973 til 1979 tok han alle slags programmeringsjobber, og i en ny bransje med få programmerere fikk han jobbe med mange store selskaper som for eksempel Warner Brothers og McDonnell Douglas. Parets mål var likevel å komme seg bort fra byen å kunne leve et stille liv med familien i en hytte i Yosemite. Paret fikk to sønner i denne perioden: D. J. i 1973 og Chris i 1979.Roberta, som spilte tidlige tekst-baserte spill på parets Apple II overbeviste sin mann om at han kunne lage noe bedre enn datidens spill. De to lagde Mystery House basert på Robertas manus inspirert av Agatha Christies bok Ti små negerunger. Spillet solgte de via postordre på 5 1/4"-disketter, og det ble en suksess med, den gang, fenomenale 10000 eksemplarer solgt. Suksessen gjorde at Ken og Roberta fikk kjøpt et hus i skogkanten, men ikke lenge etter flyttet On-line systems ut av huset og fikk kontorer i Oakhurst. Selskapet fikk navnet Sierra On-Line, og logoen var omrisset av fjellet Half Dome i Yosemite nasjonalpark.
Roberta skrev manus til mange nye spill, blant annet King's Quest, mens Ken var daglig leder og styreformann i det som vokste fra en liten familiebedrift til det som i 1984 var verdens 12-største softwareselskap med et salg på 12,5 mill $. På topp i 1996 hadde Sierra ca 1000 ansatte.I 1996 ble Sierra kjøpt av CUC International. Ken og Roberta ønsket egentlig å fortsette med spillutvikling på sin måte bare med nye eiere, men i 1997 forlot Ken Sierra og pensjonerte seg.


== Pensjonstilværelse ==
Ken pensjonerte seg i en alder av 44, og kjedet seg, så 2001 startet han talkspot.com. Han bruker ellers tiden på golf, fikling med datamaskiner og reising, og særlig reising med båt. Han har skrevet tre bøker om det å kjøre lange turer med motorbåt, en med tittelen "The Great Siberian Sushi Run". Ken og Roberta har et hus i Seattle, et i Cabo i Mexico og en båtplass i Frankrike nær Monaco.


== Referanser ==


== Eksterne lenker ==
Offisielt nettsted
(en) Ken Williams (game developer) – kategori av bilder, video eller lyd på Commons 
SierraGamers – Ken og Roberta Williams side
Talkspot Arkivert 31. januar 2016 hos Wayback Machine.
(en) Ken Williams hos MobyGames
(en) Ken Williams på Internet Movie Database 
(en) Ken Williams hos The Movie Database
Rhagiomorphini

Rhagiomorphini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke trebukker, farget i rødt, hvitt og svart. Hodet er forholdsvis stort, ovalt, antennene lange og tynne, noen ganer med en kvast av børster i midten. Pronotum er lengre enn bredt og ofte smalere enn hodet, nærmest rørformet med et par knøler på sidene. Dekkvingene er parallellsidige.


== Utbredelse ==
Gruppen er utbredt i Australia.


== Systematisk inndeling ==
Slektslisten følger . 

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Rhagiomorphini Lacordaire, 1869
Slekten Kaputar Slipinski & Escalona, 2016
Slekten Rhagiomorpha Newman, 1840  - fire arter:
Rhagiomorpha exilis Pascoe, 1859
Rhagiomorpha lepturoides (Boisduval, 1835)
Rhagiomorpha plagiata Hope, 1842
Rhagiomorpha unicolor Hope, 1842
Slekten Tritocosmia Newman, 1850  - seks arter:
Tritocosmia armata Oke, 1932
Tritocosmia atricilla Newman, 1850
Tritocosmia latecostata Fairmaire, 1879
Tritocosmia paradoxa Pascoe, 1859
Tritocosmia roei (Hope, 1836)
Tritocosmia rubea Pascoe, 1859
Slekten Tropis Newman, 1841 - én art:
Tropis oculifera (Newman, 1840)
Slekten Tsutsuia Hayashi, 1961 - én art:
Tsutsuia elegans Hayashi, 1961


== Referanser ==


== Kilder ==
Katalog med utbredelsesdata
Cerambycidae of the World - Rhagiomorphini


== Eksterne lenker ==
(en) Kategori:Rhagiomorphini – bilder, video eller lyd på Wikimedia Commons 
Rhagiomorphini – detaljert informasjon på Wikispecies 
Bilde av Tritocosmia roei
Bilde av Rhagiomorpha lepturoides
Bilde av Rhagiomorpha sp.
Espen Teigen

Espen Rossing Teigen (født 13. oktober 1992 i Trondheim) er en norsk journalist og tidligere FrP-politiker fra Stjørdal. 
Han var formann i Fremskrittspartiets Ungdom (FpU) i Nord-Trøndelag 2009–2011. Han ble ansatt som valgkampsekretær i FpUs hovedorganisasjon i januar 2011, deretter som generalsekretær i juli samme år. Teigen var varamedlem av Stjørdal kommunestyre og medlem av kontrollkomiteen 2011–2015. I november 2014 ble Teigen spesialrådgiver for FrPs generalsekretær og stabssjef Finn Egil Holm.Han var fra februar 2016 politisk rådgiver for innvandrings- og integreringsminister, senere justisminister, Sylvi Listhaug i Justis- og beredskapsdepartementet. Ved stortingsvalget 2017 var Teigen FrPs førstekandidat i Nord-Trøndelag, men ble ikke valgt inn. Teigen forlot stillingen som politisk rådgiver da Listhaug gikk av 20. mars 2018.Etter avgangen var han kommunikasjonsrådgiver for Listhaug, som da hadde blitt 1. nestleder i Fremskrittspartiet. Han var i denne stillingen til utgangen av 2018. Ved årsskiftet 2019 begynte han som journalist i Nettavisen med ansvar for økonomi og offentlig forbruk. Han var ikke medlem noe parti så lenge han var journalist. I 2021 ble han pressesjef for FrPs stortingsgruppe. I 2022 gikk han tilbake til Nettavisen som journalist.Teigen har gått på Ole Vig videregående skole. Han er bror av rådmann og tidligere FrP-politiker Ola Morten Teigen og i slekt med KrF-politiker Øistein Teigen. Han er tippoldebarn av Ole Pettersen Teigen, Ap-politiker i Stjørdal i 21 år.


== Referanser ==


== Eksterne lenker ==
(en) Espen Teigen på Internet Movie Database
Tour of Qatar 2016

Tour of Qatar 2016 var den 15. utgaven av sykkelrittet Tour of Qatar. Den første etappen startet mandag 8. februar 2016 i Dukhan og gikk 176 km til Al Khor. Rittet ble avsluttet fem etapper senere i Doha 12. februar 2016. Rittet var del av Asiatouren i landeveissykling 2016 og ble vunnet av briten Mark Cavendish fra Dimension Data.


== Lag og ryttere ==
Norske ryttereAlexander Kristoff og Sven Erik Bystrøm kjørte for Katusha
Edvald Boasson Hagen kjørte for Dimension Data


== Rute og etapper ==


== Eksterne lenker ==
Offisielt nettsted 
(en) Tour of Qatar 2016 – Cycling Archives 
(en) Tour of Qatar 2016 – Cycling Quotient
Ólavur Jøkladal

Ólavur Jøkladal (født 20. september 1952 i Klaksvík) er en færøysk  korleder, komponist, sanger, språkforsker og administrator. Han jobber som kontorsjef hos Fólkaheilsuráðið (Færøyenes folkehelseråd). Tidligere har han vært kontorsjef hos de færøyske fiskernes fagforening, Føroya Fiskimannafelag. Han er  utdannet cand.mag. i musikkvitenskap fra Københavns Universitet og cand.mag. fra Færøyenes Universitet i færøysk språk.
Jøkladal har deltatt i Nordisk samarbeid. Fra 1985 til 2001 var han styremedlem i NMPU (Nordisk Musikkpedagogisk Union), og i fem år var han styreleder for NMPU-Færøyene.
Ólavur Jøkladal er gift med Ása av Reyni Jøkladal, som er datteren til den færøyske kunstneren Ingálvur av Reyni, de har tre barn.


== Diskografi ==
1987 Blátt (Blåt)- Havnarkórið & Tórshavnar Kamarkór, utgitt som grammofonplate og CD
1996 Várlongsil (Forårslængsel) - Tórshavnar Kamarkór, Utgitt av Tutl som CD. Jøkladal har komponert to av sangene av utgaven og utsat til kor: "Sum hjørtu hyggur" og "Innibyrgdur".


== Verk ==
1985 Sálmur 42 - Sum hjørtur hyggur (Davids 42. Salme - Hjorten skriger), korsats av Ólavur Jøkladal.
1995 Innibyrgdur 
2010 Hýsisá - Overture - Enmannskuespill Vatnið vinnur harðu hellu, oppført til minne om Mikkjal á Ryggi, spilt av Hans Tórgarð, dikt av Mikkjal á Ryggi, Ólavur Jøkladal komponerte musikken.
2011 Corvus - Kvintet


== Referanser ==


== Eksterne lenker ==
(en) Ólavur Jøkladal – kategori av bilder, video eller lyd på Commons